Universitas Terbuka

Univèrsitas Terbuka (èkotè' UT) arèya sala sèttong univèrsitas naghâri sè kantor posatta bâḍâ è Tangerang Selatan, Banten, Indonèsia. Èpaddhek è tângghâl 4 Sèptèmber 1984 bân èresmèaghi langsung bi' Prèsidèn Soeharto, sistem sakola'an UT bento'napândhidhigan jhâu. UT èpaddhek bân èdhukong bi' Pamarèntah Indonèsia dâddhi thângghâppân polana parghuruwan tèngghi naghârâ bâkto jârèya ghi' sakonè' kennengnganna bân bânnyak lulussan SMA/SMK sè ta' bisa nerosaghi polana mèlè alako. Dâddhi univèrsitas sè èbukkâ', UT anḍi' atoran ngabukkâ' dâptar ghâbây sapa bhâi sè lulussan SMA/SMK.

UT anḍi' empa' fakultas. UT anḍi' 39 unit, sè ènyamaè Unit Pelaksana Belajar Jarak Jauh (UPBJJ), sè èsebbhâr è sapa-napa dâèrah bân ètamba sèttong unit ghâbây sè bâḍâ è lowar naghârâ. 

 Asal-osolla 

 Ordhè Anyar 
È taon 1984, Dhirèktorat Jènderal Pândhidhigan Tèngghi mator mon univèrsitas naghârâ bâkto jârèya coma bisa nampong 4,5 pèrsèn—ra-kèra 36.000 orèng—dâri 805.000 lulussan SMA. Karèna ètampong è sapa-napa univèrsitas swasta. Sabelunna, pamarèntah ampon mabhâḍâ program diploma è sakabbhènna univèrsitas naghâri ghâbây nambai kennengnganna, tape ghi' ta' cokop ghâbây ngatasè masalah rèya. Parkara laèn sè madorong paddheghân UT iyâ arèya bâḍâna katèmpangan paddhâgghân è dhimma Polo Jhâbhâ lebbi bânnyak anḍi' univèrsitas dâri pada è lowar Polo Jhâbhâ. UT èpaddhek è tângghâl 4 Sèptèmber 1984 bân èrèsmèaghi bi' Prèsidèn Soeharto è Bina Graha. Rèktor palèng adha'na, Setijadi, èlantik è taon jârèya jhughâ bi' Mantrè Pândhidhigan bân Kabudhâjâ'ân Nugroho Notosusanto.

È taon 1986, sèttong panalèyân nuyulaghi mon UT èpèrtè dâddhi pândhidhigan tèngghi sè bânnyak èlebburi bi' bini' ngoḍâ sè ghi' ta' akabhin. Ra-kèra 30 pèrsèn mahasiswa UT arèya bini', kalabân lebbi dâri 67 pèrsèn omorra è bâbâna 30 taon.

 Sombher